หุ้นปิดร่วงส่งท้ายปีที่ระดับ1,391จุด
ปิดหุ้นสิ้นปี1,391.93-5.26จุดมูลค่า34,623.48ลบ.UV/RML/PTT/INTUCH/PTTEP
30 ธ.ค. 2555

ปิดหุ้นสิ้นปี1,391.93-5.26จุดมูลค่า34,623.48ลบ.UV/RML/PTT/INTUCH/PTTEPตลาดหุ้นปิดส่งท้ายปี วันที่ 28 ธ.ค.ที่ระดับ  1,391.93 จุด ลดลง 5.26 จุด  หรือ -0.38%  มูลค่าการซื้อขาย 34,623.48 ล้านบาท
นายเทิดศักดิ์  ทวีธีรธรรม  ผู้อำนวยการอาวุโส ฝ่ายวิจัย บล.เอเซียพลัส กล่าวว่า ตลาดหุ้นวันสุดท้ายของปี 2555 ดัชนีแกว่งตัวในกรอบแคบๆ แม้จะมีแรงซื้อจากนักลงทุนสถาบันในประเทศ โดยเฉพาะกองทุนรวมหุ้นระยะยาว (LTF) เข้ามา หนุนดัชนีแตะ 1,400 จุดได้ในระหว่างวัน แต่ยังไม่สามารถผ่านได้ โดยคาดว่าพอร์ตโบรกเกอร์มีการขายทำกำไรออกมา จึงฉุดดัชนีอย่างไรก็ตามปัจจุบันสัดส่วนราคาต่อกำไรต่อหุ้น (พี/อี) ของตลาดหุ้นไทยขยับขึ้นมาซื้อขายที่ 15.7 เท่า จึงอาจทำให้แนวโน้มหลังเปิดตลาดในปี 2556 ดัชนีอาจยังถูกกดันจากแรงขายทำกำไร ส่วนการแก้ปัญหาหน้าผาทางการคลัง (Fiscal Cliff ของสหรัฐ) ที่จะมีการประชุมในวันที่ 30 ธ.ค.นี้คาดว่ายังไม่มีข้อสรุปใด อาจเลื่อนระยะเวลาออกไปก่อนเท่านั้น จึงแนะนำเลือกลงทุนหุ้นปันผล  หลักทรัพย์ 5อันดับแรกที่มีมูลค่าการซื้อขายสูงสุด ได้แก่UV   มูลค่าการซื้อขาย  2,435.19  ล้านบาท ปิดที่ 11.70  บาท +1.50 บาท  หรือ +14.71% RML   มูลค่าการซื้อขาย1,457.50  ล้านบาท ปิดที่  2.14 บาท  +0.22 บาท  หรือ  +11.46% PTT   มูลค่าการซื้อขาย1,202.26  ล้านบาท ปิดที่ 332 บาท -3.00 บาท  หรือ -0.90% INTUCH  มูลค่าการซื้อขาย1,120.17  ล้านบาท ปิดที่ 69  บาท -1.00 บาท  หรือ -1.43% PTTEP   มูลค่าการซื้อขาย1,038.70  ล้านบาท ปิดที่ 164 บาท  +0.50 บาท  หรือ +0.31%